钦定古今图书集成/明伦汇编/官常典/第765卷 > 说苑 > 魏朗
## 钦定古今图书集成/明伦汇编/官常典/第765卷 > 说苑 > 魏朗

按《后汉书》本传，“朗字少英，会稽上虞人也。少为县吏。
兄为乡人所杀，朗白日操刃报仇于县中。遂亡命到
陈国，从博士郤仲信学《春秋》图纬，又诣太学受《五经》，

臣愤疾，欲中之。会九真贼起，乃共荐朗为九真都尉。”
到官，奖厉吏兵，讨破群贼，斩首二千级。桓帝美其功，
征拜议郎。顷之，迁尚书，屡陈便宜，有所补益。出为河
内太守，政称三河。表尚书令陈蕃荐朗“公忠亮直，宜
在机密。”复征为尚书。会被党议，免归家。朗性矜严，闭
门整法度，家人不见惰容。后窦武等诛，朗以党被急
征，行至牛渚自杀。著书数篇，号“《〈魏子〉云》。”